שיחה:מלכת שבא (אופרה, גולדמארק)

message: אחד הערכים החשוב מתוך כתיבתי בוויקיפדיה העברית הוא האופרה מלכת שבא (אופרה, גולדמרק) נשוא הערך של המלחין קרל גולדמארק כי קיימת גם אופרה אחרת בשם זה שנכשלה על הבמות מלכת שבא (אופרה, גונו). בערך הזה נפגשות כמה וכמה נקודות שלדעתי חשוב שהקורא הישראלי יידע ויכיר כערך מומלץ:
א.מדובר על אופרה נפלאה שזכתה בזמנו להצלחה עולמית והיא אינה עולה אמנם היום על במות (כמעט) בעיקר בשל עלויות ההפקה הגדולות שלה. (העלילה אמנם לא מוצלחת כמו ברוב האופרות, אך המוזיקה משובחת).
ב.הרקע תנ"כי - היסטורי של העם היהודי (למעשה ה"תיירת" הראשונה המתועדת, כלומר באה מתוך סקרנות לראות ולהתרשם).
ג.המלחין קרל גולדמארק היה מלחין יהודי חשוב שנתן את שמו למוסדות אחדים (תיאטרון גולדמארק, אולם קונצרטים).
ד. גם הלברית נכתבה על ידי ליברטיסט יהודי ידוע מאוד בתקופתו סלומון הרמן מוזנטל
ה.האופרה הייתה חביבה באופן מיוחד על הקהל האיטלקי, שלא ניתן לומר עליו שאינו מבין במוזיקה.
ו.הערך כולל את כל האלמנטים האפשריים לכתיבה על יצירה מוזיקלית לרבות (תולדות, רקע, דמויות, עלילה, לברית, אינסטרומנטציה, ניתוח מוזיקלי, איפיון המוזיקה, האריות החשובות, דיסקוגרפיה ועוד). לדעתי ראוי שיופיע כערך אנציקלופדי מומלץ בפני הקורא הישראלי. Gklein2018 - שיחה 11:57, 22 ביוני 2022 (IDT)
replies: text: נראה לי שהערך דורש קצת יותר הערות שוליים. PRIDE! - שיחה 09:57, 22 ביוני 2022 (IDT)
replies: text: :הוספתי עוד 6-7 הערות שוליים וכן שני ציטוטים של מבקרים שמשבחים את הערך המוזיקלי של האופרה Gklein2018 - שיחה 13:18, 22 ביוני 2022 (IDT)
replies: text: ::כדאי בעיני להדגיש יותר (עוד בפתיח) שהאופרה יצאה מהקאנון במאה ה-20 וכיום נחשבת אזוטרית.
replies: text: ::: תודה. הוספתי פיסקה בסוף פתיחת הערך.Gklein2018 - שיחה 18:43, 25 ביוני 2022 (IDT)

text: :::מבנה הערך מסורבל. אני סבור שישנם פסקאות שיש לאחדם בערך הזה. לדוגמה: "הפקת והצגת האופרה" ראויים להיות באותה הפסקה (כשבתוכה נכללת גם הפסקה "ינסטרומנטאציה[")

text: :::כתיבת הלברית" יכולה להתאחד עם "תולדות האופרה" לטעמי. הפסקה "על המלחין" ראויה להרחבה משמעותית. שלוש פסקאות לפחות לדעתי. כמובן, לקשר את חייו של היוצר ליצירה שלו - אם יש קשר. הפסקה "דמויות" דרושה הרחבה גם כן. אני מציע להרחיב על כל דמות והתפקיד שלה באופרה באורך של פסקה (בין חמש לשש שורות). הדמויות מוכרות בשל זיקתן לתנ"ך, אך צריך לצאת מנקודת הנחה שהקורא לא מכיר אותן. כמובן יש לשים דגש על תפקידן במהלך המערכות ועל קישורן לאופרה עצמה. יש להוסיף עוד הערות שוליים, 23 זה מספר יפה אך לא מספיק. בהצלחה. ברק אברגיל ~ דברו איתי ~ מיזם האירוויזיון 23:32, 25 ביוני 2022 (IDT)
replies: text: ::::תודה על ההערות. עם חלקן אני מסכים וטופלו (לינקים לדמויות ההיסטוריות, הרחבה על המלחין). עם חלקן שאני מסכים איתן טרם טופלו ויטופלו בהמשך ובחלקן אנו חלוקים (כמו למשל הטמעת הנושא של האינסטרומנטציה לתוך פיסקה אחרת. זה בדרך כלל לא מקובל, אלא אם הנושא שולי, אך כאן הוא מהותי בשל כמות הכלים וגודל התזמורת, לרבות התזמורת על הבמה).Gklein2018 - שיחה 11:15, 26 ביוני 2022 (IDT)
replies: text: :::::אם זה נושא כה מהותי, ראוי שהפרק עליו יהיה ארוך. כיוון שהוא קצר, אני מציע לאחדו עם פרק אחר כתת-פרק. ברק אברגיל ~ דברו איתי ~ מיזם האירוויזיון 12:27, 26 ביוני 2022 (IDT)
replies: text: ::::::ולא נראה לי שהבנת אותי. הכוונה בהרחבה על הדמויות היא לא להצמיד להם קישור כחול. אני מתכוון לכתיבת פסקה שלמה שמסבירה על הדמות, תפקידה באופרה לאורך המערכות, וקישור אליה כמובן. ברק אברגיל ~ דברו איתי ~ מיזם האירוויזיון 12:28, 26 ביוני 2022 (IDT)
replies: text: ::::::: כהצעתך ביצעתי כמה איחודים, תוספות נוספות של הערות שוליים וכן הרחבה משמעותית הן של פרק האינסטרומנטציה (שחיוני לאופרה כפרק עצמאי) והן של הצגת האופרה. תודה עבור הצעות השיפור. Gklein2018 - שיחה 14:27, 27 ביוני 2022 (IDT)
replies: text: ::::::::הפרק של הדמויות לא תוקן. ברק אברגיל ~ דברו איתי ~ מיזם האירוויזיון 17:52, 28 ביוני 2022 (IDT)
replies: text: :::::::::הוספתי פיסקה, למרות שלדעתי הדבר איננו נחוץ ולא חיוני להבנת האופרה Gklein2018 - שיחה 11:03, 30 ביוני 2022 (IDT)
תודה רבה Gklein2018 על יצירת הערך והפירוט. בתור אחד שעורך הרבה ומבקר הרבה בערכים של מוזיקה קלאסית אני יכול להגיד שהעלילה מסופרת באופן רציף וטוב וכל הנושאים לדעתי מורחבים מספיק. הייתי רוצה לראות נושא על השפעות האופרה על מלחינים וזמרים ועל שיטת ההלחנה. כמובן לא חייב ואם אין מידע אז לא נורא. מה שכן, במקומות שנעשו בהם שימוש בתבנית "אנ" אני חושב שצריכים להיות קישורים אדומים. נכון זה מפריע בעין אבל זה חשוב שיהיו קישורים אדומים כדי שיום מן הימים אנשים ירצו לכתוב על זה ערך. בערך מומלץ לא חייב שלא יהיו קישורים אדומים בכלל. עוד משהו, שאולי הוא טעות, איך רושמים את שם הזמרת: אמלי מטרנה או אמליה מטרנה? שמה הוזכר פעמיים, תחת הכותרת "הצגה" ומתחת לתמונה של אותה הזמרת. צריך שיהיה שם אחיד כי זה יכול לבלבל את הקורא, מה אלה שתי זמרות? אשמח אם תתייחס למה שאמרתי ואם אני יכול לבצע עריכות ואפילו להרחיב את הערך? אני שואל אותך את זה כי יש ויקיפדים ששמרנים לערכים החשובים שלהם וזה בסדר לדעתי. בכל מקרה, אם זה יעלה על דף ההצבעות למומלץ, אני בעד. בהצלחה.אייל מוגילבסקי - שיחה

text: תודה על ההערות. כולן מועילות גם אם לא תמיד יש הסכמה עליהן. קיבלתי את הצעתך הן לגבי תיקון השם והן לגבי ה"האדמה". אנסה לחפש חומר על השפעת האופרה ל מלחינים אחרים. אין לי התנגדות לגבי כתיבת "שיפורים" בערך. Gklein2018 - שיחה 10:21, 12 ביולי 2022 (IDT)
replies: text: :Gklein2018, ראשית הרשה לי בבקשה לברך אותך על כתיבת הערך היפה. הוא מתאר בפירוט רב את האופרה ומציג את אחת העבודות הוויקיפדיות הטובות שלנו בנושא של מוזיקה קלאסית. כמה הערות:

text: : פרק ה"אינסטרומנטציה" כולל רשימה של כלי הנגינה שבהם השתמש המחלין אבל לא מתוארת האינטרקציה בין כלי נגינה אלה. אני לא בטוח כיצד לשלב את זה, אבל הרשימה נראית די סתמית כרגע ולא ברור לקורא איך הכלים האלה באו לידי ביטוי. האם יש הקלטות חופשיות של האופרה שניתן לשלב בתוך הערך? זה היה מסייע לעניין.

text: : כנ"ל בפרק "אריות חשובות" - שוב רשימה שנראית אקראית. לא ברור מדוע דווקא אריות אלה חשובות. חשובות על פי מי? איזה מבקר טוען שהן חשובות? יש לפרט.

text: : היתי שוקל להרחיב גם את פרק העלילה. העלילה מובנת בסך הכל אבל נדמה שהתיאור דליל קצת.

text: : גם פרק הניתוח המוזיקלי, שהוא אחד הפרקים החשובים ביותר בערך אנציקלופדי קצר למדי. ניכר העדרו של פרק ההשפעה על המלחינים האחרים שבחסרונו חש גם אייל מוגיבלבסקי. גילגמש • שיחה 06:40, 22 ביולי 2022 (IDT)
replies: text: ::לדעתי אין הקלטות חופשיות, שכן את האופרה לא הרבו להעלות בשל העלויות. אולי ישנן הקלטות מלפני 1950 שבוצעו על ידי תזמורות, שווה לבדוק.אייל מוגילבסקי - שיחה אייל מוגילבסקי - שיחה 10:55, 22 ביולי 2022 (IDT)
replies: text: ::: תודה על ההערות. הוספת את שלושת הקישורים האחרונים ב"קישורים חיצוניים" שבערך, שכוללים הן קטעים חשובים מהאופרה והן הקלטת האופרה כולה!!!! (כשלוש שעות) מה-YOUTUBE. זה עונה על הרבה מן הבקשות/שאלות. כמו כן הוספתי את הערת שוליים 25 ב"אריות החשובות" שיש בה תיאור של האופרה, העלילה והאריות וניתוח של שניהם. זה באנגלית וכך נגיש בקלות כמעט לכולם. לא נראה לי שיש עוד הרבה מה להוסיף, אך אמשיך לחפש. Gklein2018 - שיחה 16:04, 30 ביולי 2022 (IDT)
replies: text: ::::שלום Gklein2018 - שיחה, האם את הקישור הבא:https://www.opera.hu/hu/musor/megtekint/saba-kiralynoje-2020/, הוספת בערך? יש שם מידע על רקע העלילה מאתר של אופרה נחשבת בעולם ומופיעה בתיאטראות רבים, מקור טוב לדעתי, אם כבר לא שמת אותו בערך.

text: ::::האמת שאני חושב שנתקלתי בביצוע האופרה ביוטיוב, אבל טוב ששמת את זה בהערות שוליים, הערך נראה טוב.אייל מוגילבסקי - שיחה 21:35, 30 ביולי 2022 (IDT)
replies: text: :::::אני מכיר את הקישור. זה של בית האופרה של בודפשט. אפשר להוסיף אותו, אבל לא מוסיף מידע רב נוסף. אבדוק ואשקול. על כל פנים תודהGklein2018 - שיחה 00:40, 31 ביולי 2022 (IDT)
replies: text: ::::::אולי זה קרה בטעות, אבל אם לא, למה בדיוק יש הערת שוליים בכותרת? לוגי ; שיחה 00:57, 31 ביולי 2022 (IDT)
לוגי, אמנם, הדבר חריג, אך מותר לשים הערת שוליים בכותרת במקרים שבהם הערת השוליים מתייחסת לכל הפרק. זה יכול להתאים למשל לרשימה. במקום לשים את הערת השוליים עשרים פעם אחרי כל שורה בטבלה אפשר לשים אותה פעם אחת בכותרת. לכן, אף על פי שהדבר חריג זה בהחלט תקין.
Gklein2018, עדיין לא התייחסת לדברים שכתבתי. גילגמש • שיחה 12:27, 2 באוגוסט 2022 (IDT)

text: גילגמש אתייחס כמובן אבל התקופה עמוסה מאוד מבחינתי אישית מהמון בחינות. אגיע לזה תוך כמה ימים. Gklein2018 - שיחה 14:30, 2 באוגוסט 2022 (IDT)
replies: text: :גילגמש ואייל מוגילבסקי לשאלותיכם ובקשותיכם:
א.הרחבתי את הערך די משמעותית
ב.התייחסתי לאריות החשובות לפי ניתוח שציינתי גם בהערות שוליים וגם בטקסט.
ג.לגבי השפעות של המלחין על אחרים ראו בתוך הערך בפיסקת "המלחין".
ד.לגבי האינסטרומנטציה: הרחבתי בפתיחה של הסעיף. הכלים אינם ערב, רב אלא בדיוק הכלים שמשתלבים ביחד בתזמורות הגדולות ליצירות מוזיקליות וכאן יש תוספות (כמו הנבל וכינור דוד שאמורים ליצור את האווירה התנכית כפי שגולדמארק חשב או הבין לפני כ-150 שנה.
ה.נוספו תוספות פה ושם כמו "יהדותו" של גולדמארק והשפעתה על האופרה ועוד.
 
ו.לגבי הרחבת העלילה: העלילות של כמעט כל האופרות מטופשות, גרוטסקיות, תלושות מן המציאות ומאולצות, כי האופרה היא בעיקר מוזיקה. הרחבת העלילה רק תוריד את הערך ולא תוסיף לו. נסיתי לא להיכנס לתחומים שהזכרתי קודם והרחבה תאלץ אותי להפוך חלקים מהאופרה לטפשיים. בנוסף לכך הוספתי כבר קודם לבקש אייל מוגילבסקי תיאור מפורט על שלוש הדמויות התנכיות שכפי שמופיעות באופרה. זה חלק מהעלילע בעצם.
נראה לי שעניתי על הכל. Gklein2018 - שיחה 16:27, 10 באוגוסט 2022 (IDT)

text: Gklein2018, עברתי על הפרק השפעות ולדעתי הוא עונה על הבעיה ואפילו כתוב יפה. יש רק פסקה אחת בפרק "המוזיקה שלו", שלי היה מובן אבל לקורא שפחות מבין אפילו מסובך ולא הגיוני: "מבחינת סגנון וצורה, המוזיקה של גולדמארק היא מיזוג בר מזל ואינדיבידואלי של כל מה שיצרה המוזיקה הרומנטית. הוא מאופיין בניגודיות של פאתוס וטון לירי לוהט, כמו גם התקשרות למוסכמות ולרוח ניסיוני. ביצירותיו ניתן להרגיש גם מוטיבים של ההומור המוזיקלי המצוין שלו, את הדמיון הטונאלי שלו ואת עולמו המלודי העשיר."

text: חוץ מזה ראיתי שאין מספיק קישורים כחולים לערכים שקיימים בערך, והוספתי קישור רק במה שנתקלתי בו. לדוגמה היה מוזכר רק פעם אחת בערך על בליני, המלחין האיטלקי, וינצ'נצו בליני, שאני יודע מי הוא ומה פועלו אך הקורא שנתקל בדבר שכזה אינו מבין מי זה הבליני הזה? מהו? מלחין, מבקר, עמית, ליבריטיסט? אם תוכל תעבור על הערך ותראה אילו קישורים כחולים אפשר להוסיף כדי להקל על הקורא ולהעשיר את הידע שלו. אני בדעתך כי לא צריך להוסיף יותר דבר לערך ויתור רק יגרע ממנו, ולדעתי נשארו דברים מזעריים לתקן בערך כמו אחידויות בין שמות (גולדמרק=גולדמארק), לשים לב לראות שהפיסוק מתאים, שאין תקלדות נוראיות ופשוט לקרוא פעמיים את הערך, פעם אחת באופן ביקורתי, כאילו שאתה רוצה בכישלונו כערך מומלץ, ופעם אחת לקרוא לראות שהכל טוב, מסודר, ברור ונכון.אייל מוגילבסקי - שיחה 19:27, 10 באוגוסט 2022 (IDT)
replies: text: :מצויין. תודה רבה על ההערות המועילות. אגב גולדמארק. הוא בא כי שיש גולדמרק בויקיפדיה שהוא מרק זהב שהיה מטבע.Gklein2018 - שיחה 20:01, 10 באוגוסט 2022 (IDT)
replies: text: ::אה הבנתי, בגלל זה הא' שהוסיפו...אייל מוגילבסקי - שיחה 20:07, 10 באוגוסט 2022 (IDT)
replies: text: :::Gklein2018, הרחבת בעיקר את החלק העוסק בביוגרפיה של המלחין. זה פרק בעל חשיבות משנית בערך הזה. אפשר להשאיר את הטקסט כפרק רקע ולהראות כיצד משתלבת האופרה הזאת ביצירה הכוללת של המלחין אבל זה לא אחד מפרקי הליבה של הערך. פרקי הליבה הם תולדות היצירה, תוכן היציבה (עלילה, כלי נגינה, שירה) הפקות וביקורת. כל היתר הם פרקים משניים. פרקי הליבה האלה הם קצרים ולא מעמיקים. ב"הרחבה" אין הכוונה להוספתו של טקסט אקראי כדי שהערך יגיע לגודל של X בתים. אין גודל מינימלי לערכים מומלצים. כך למשל גודל של הערך קובוץ ושורוק הוא רק 26K בתים, אבל זה מספיק כי הוא מקיף את כל התוכן הרלוונטי. יש ערכים מומלצים קצרים נוספים. לכן, חשוב לא רק להרחיב את הערך כדי שיגיע לגודל מסוים (שכאמור לא קיים) אלא להרחיב את פרקי הליבה. העדרו של פרק משנה יכול לשמש עילה לפסילת הערך אבל זאת עילה משנית ופחות חשובה מאשר דלותו של פרק הליבה. לכן, בשלב זה, הערך עדיין לא מוכן להעברה להצבעה. גילגמש • שיחה 09:29, 12 באוגוסט 2022 (IDT)
replies: text: ::::גילגמש לפי הצעתך הרחבתי מאוד (פי שניים וחצי) את סעיף הניתוח בתוך הערך. לא נראה לי שיש דבר מה שניתן עוד להוסיף. שבת שלום.Gklein2018 - שיחה 14:08, 12 באוגוסט 2022 (IDT)
replies: text: :::::תודה. אבדוק ואתייחס. בינתיים אתייג גם את משתמשת:שלומית קדם כדי שהיא תחווה דעה על הערך במצבו הנוכחי. גילגמש • שיחה 17:30, 12 באוגוסט 2022 (IDT)
replies: text: :::::::עוד לא קראתי את כל הערך, אבל בינתיים יש לי הערה לגבי המשפט הבא, בפרק "יד המקרה": "במאי בית האופרה יוהאן פון הרבק  - עד היום לא ידוע אם היה רציני - הציע לבמאי בית האופרה להכניס לתוכנית הקונצרטים גם את אחד מקטעי מלכת שבא." (הדגשה שלי). מי הוא במאי בית האופרה ולאיזה במאי בית האופרה הציע? אם הרבק היה אז במאי לשעבר, ומי היה הבמאי שאליו פנה?שלומית קדם - שיחה 18:28, 12 באוגוסט 2022 (IDT)
קראתי שוב את כל הערך. בעיני הוא רחוק מלעמוד בסטנדרטים שלנו. לכן, בשלב זה עדיין לא יעבור להצבעה, אלא ישאר ברשימת ההמתנה. 
היות שכבר התייחסתי לקטעים האחרים בתגובות קודמות אתייחס עכשיו רק לפרק 7 "ניתוח ואפיון מוזיקלי" הפסקה הראשונה בפרק הזה לא קשורה לערך. היא מתייחסת למוזיקה כאל מכלול. אין שום קשר לערך הנוכחי. זה לא ערך על מוזיקה, אלא על יצירה ספציפית והניתוח צריך להיות ספציפי ליצירה. כך גם הפסקה השנייה. שוב אין שום קשר ליצירה. כך גם הפסקה השלישית. שום קשר ישיר ליצירה. שלוש הפסקאות האלה מיותרות. גרוע מכך מדובר ב"הגיגיורפיה" - הגיגיו ומחשבותיו של הכותב - תוכן שלא צריך להיות בערך. רק שתי פסקאות אחרונות ולא ארוכות במיוחד מתייחסות באופן מובהק ליצירה הנדונה. כך שלמעשה לא בוצעה הרחבה לפרק הזה אלא הוסף תוכן לא רלוונטי שפגע בערך. החלוקה של  הפרק ל"ניתוח" ו"אפיון" לא ברורה לי. כך או כך בפרק אפיון יש ניתוח ואזכורים של מבקרים. אין צורך להסביר מושגים בתוך הערך. במקרה קיצוני אפשר להשתמש במונחון או בביאור, אך בדרך כלל די בקישור. בפרק הזה מוזכרים שני מבקרי אמנות אבל הביקורת שלהם כתובה בצורת ציטוט. אף שהדבר הזה לא פסול ויש ויקיפדים שמשתמשים בציטוטים לצורך זה, אני חושב שזה לא מספיק. עדיף, בעיני, להשתמש בטקסט חופשי שאפשר לערוך ולא בציטוט שאי אפשר לגעת בו. בכל אופן, אני מרגיש שהניתוח לוקה בחסר. יש להגיש ניתוח מעמיק יותר של היצירה. 
אני חוזר בקצרה גם על מה שאמרתי קודם פרקי האריות החשובות והכלים המוזיקלים דורשים לפי דעתי הרחבה. יש לפרט מעט יותר על שילוב הכלים המוזיקליים ביצירה וקצת יותר על האריות. אחרת זה נראה לי כמו רשימה אקראית וסתמית. בכל אופן, אלא לא פרקי הליבה אז הטיפול בהם פחות חשוב בעיני אם כי יכול לשמש כעילה להצבעת נגד אצל חלק ממשתתפי ההצבעה. גילגמש • שיחה 23:00, 12 באוגוסט 2022 (IDT)

text: הוספתי פיסקה קצרה לניתוח כך: "האמנות של גולדמארק במלכת שבא ניזונה מכמה מקורות. שירתו נצבעת בחוזקה באוצר המנגינות היהודיות העתיקות ששמע בילדותו. שהיישום היעיל שלו נותן צבע ספציפי ליצירה - הוא למד הרבה מפליקס מנדלסון - היצירה מאופיינות במוזיקליות רעננה ומלאת חיים, הרמוניזציה מגוונת, צורות מאוזנות ומצב רוח דרמטי ביותר." לא ניתן להרחיב יותר. מדובר על אופרה ולא על יצירה תזמורתית גדולה. באופרה המוזיקה חשובה, אבל היא רק חלק. המופע על הבמה והתפאורה חשובים לא פחות. זה בבסיסו הצגה מוזיקלית. לא קונצרט.

text: מלכת שבא הוא ערך יפה ביותר ואיכותי (ואני כתבתי כבר 42 אופרות, אופרטות וכו' בוויקיפדיה העברית). אמנם "אין הנחתום מעיד על עיסתו", אבל שמתי לב שאין בערכים המומלצים אף אופרה. ראוי שתהייה אחת לפחות ואין מאופרה זו של גולדמארק שכונתה "היהודית" מתאימה יותר הן מבחינת הנושא והן מבחינת המלחין (בנו של חזן שספג מילדותו את הניגון היהודי של אותה התקופה). הערך לא בעלותי ואין לי עליו זכות יוצרים ומי (שמבין יותר ממני במוזיקה) שימצא לנכון להוסיף עליו שיעשה כן. אשמח, אבל אני לא יכול למצוא עוד הרחבות משמעותיות. די בכך. Gklein2018 - שיחה 11:35, 14 באוגוסט 2022 (IDT)
replies: text: :אני חוזר על מה שאמרתי: אין צורך בהרחבה למען הוספת תווים מיותרים לערך. חלק ניכר ממה שהוספת הוא פשוט מיותר ולא רלוונטי לערך הנוכחי. לא חשוב אם יש ערכים מומלצים על אופרות או אין. אתייעץ עם ברק לגבי העברתו להצבעה, אך לטעמי הוא לא מוכן. גילגמש • שיחה 06:14, 20 באוגוסט 2022 (IDT)
replies: text: ::מצטרפת לדעתו של גילגמש. כל הנושא מהי מוסיקה מיותר לחלוטין. הערך רווי בפרטים שוליים ורכילותיים כגון, הוא פגש את המלחין כשירד גשם, ידידה סיפרה לו על בתה היפה שהושוותה למלכת שבא וכו'. יש להתייחס לסיפא של הפגישות הללו ולפרטים המהותיים. יש גם ללטש את הערך מבחינה לשונית. אילי - שיחה 11:27, 25 באוגוסט 2022 (IDT)
replies: text: :::התייעצתי עם ברק. בשלב זה הערך לא יעבור להצבעה וישאר ברשימת ההמתנה עד לתיקונו. אם לא יתוקן בשבועות הקרובים נסיר אותו מרשימת ההמתנה. גילגמש • שיחה 18:25, 26 באוגוסט 2022 (IDT)

text: :::Gklein2018, לאחר שחלפו 3 שבועות נוספים והערך טרם תוקן, הסרתי אותו מרשימת ההמתנה. ניתן להגיש שנית לאחר תיקון הבעיות שהוצגו בדף השיחה. גילגמש • שיחה 21:30, 17 בספטמבר 2022 (IDT)
thread_title: הצעת הוספה למומלצים